omarkamali/wikipedia-monthly-next huggingface dataset:
آيس روما

فرقة آيس روما (طّاليانية: Associazione Sportiva Roma) لّي كتعني لجمعية الرياضية روما. هي فرقة دلكورة، تأسسات عام 1927 بعدما تجمعو 3 ديال فراقي من شمال مدينة روما وندامجو. إيطالو فوسكي هو لّي كان مورا هاد لندماج، وكان من قياديين ديال لحزب لوطني لفاشي فروما.

روما من نهار تأسسات وهوما ديما كيلعبو فسيريا A عمرهوم ما طاحو لسيريا B غير مرة واحدة ف سيزون 1951-1952. روما ربحات سكوديتو تلاتة د لمرّات ف سيزون 1941-1942 ؤ 1982-1983 ؤ 2000-2001. زيد عليهم 9 ديال كيسان طاليان كوپا إيطاليا، و 2 كيسان د سوپر إيطاليانا.

ف أوروپا ربحو كاس لمعارض Inter-Cities Fairs Cup ف سيزون 1960-1961 كونطر برمينݣهام سيتي، ؤ ف2021–22 مع مورينيو دّاو كاس لكونفيرونس لّي لعبوها كونطر فينورد روتردام ف مدينة تيرانا. و خسرات روما تلاتة ديال فينالات أوروپية، فنسخة لقديمة ديال تشومپيونسليݣ عام 1983-84 كونطر ليڤرپول ب الپيلنتيات. كاس لكؤوس موسم 1990–91 كونطر إنتر 2-1 فمجموع آلي روتور، وآخر مرة فدوري لأوروپي 2022–23 كونطر سيڨييّا ب الپيلانتيات.

 لعّابا لمشهورين 
دوزات روما بزاف ديال لكوايريا منهم 16 لواحد ربح كاس لعالم مع بلادو. أتيليو فيراريس ؤ إنريكي ݣوايتا مونديال 1934. ݣويدو ماسيتّي ؤ إرالدو مونتزيليو مونديال 1934 ؤ 1938. آلدو دوناتي ؤ پييترو سيرانتوني 1938، برونو كونتي مونديال 1982، رودي فولر ؤ طوماس بيرتولد 1990، آلدايير 1994، ڨانسون كونديلا 1998، كافو 2002، دانييلي دي روسي، سيموني پيروتا ؤ فرانتشيسكو طوتي 2006. پاولو ديبالا 2022.

 مصادر 


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
لاتسيو روما

لاتسيو روما، ؤلا "لازيو روما"، ؤلمشهورة ب "لاتسيو" (بطّاليانية: Società Sportiva Lazio) هي فرقة د لكورة طاليانية من مدينة روما تأسسات ف عام 1900.

لاتسيو لعبات 83 سيزون فسيريا A من عام 1929 اللّي فيه بداو سيستيم جديد لّي مازال خدام حتاليوم ( ماتشات آلي روتور، كولشي كيلعب ضد كولشي).

ربحات لاتسيو سكوديتو 2 خطرات 1973-1974 ؤ 1999-2000، كاس طاليان داوه 7 مرات و السوپركوپا طاليان 3 مرات. كاس الكؤوس لؤروپية و السوپر لؤروبي خطرة وحدة.

 مصادر 


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
عبد الكريم غلاب

عبد الكريم غلاب (تولد عام 1919 ف فاس - مات ف 14 غشت 2017 ف الجديدة) كان كتاتبي و صحافي و سياسي مغريبي مع لحيزب د لإستقلال. كان رايس د التحرير د لمجلة د "رسالة المغرب" و "العلم"، و رايس و مؤسس د ليتيحاد د لكتاتبيا لمغاربا (من 1968 ل 1976) و برلماني (ف 1977) و وزير د لخارجية (ف 1983).

 لكاريير ديالو 
 ف السياسة 

 ف لكتابة 
الكتابة عند عبد الكريم غلاب ما كانتش غير وسيلة للتسلية ولا باش يفرّغ مشاعرو، بل كانت عندو عندها وظيفة و معنى رمزي، و سند ل فكر و خطاب محدد. و حتى فاش كيهدر على الحضور القليل ديال الشخصيات النسائية ف رواياتو، كيربط هاد الشي ب فهم أخلاقي عندو للكتابة و ل دورها. بحال يلا كيبغي يقول باللي كيشوف راسو مسؤول، هاد الإحساس ب المسؤولية جابو معاه من تجربة النضال ف حركة التحرير الوطني، و من بعد من خلال المناصب اللي تقلّدها بعد الإستقلال: كان وزير، سفير، برلماني، و عضو ف أكاديمية المملكة المغربية، و رئيس اتحاد كتاب المغرب، و حتى نقيب الصحافيين المغاربة.

هاد المهام كلها ما خلاتوش يكون روائي متفرّغ، و خّلات أعمالو الأدبية تجي ف شكل كلاسيكي و محافظ، فيها رقابة ذاتية قوية، ما فيهاش كشف للذات ولا ل أسرارها.

روايات عبد الكريم غلاب كترجع ل مرحلة مهمة ف بدايات الرواية العربية، و خصوصا المغاربية. من جهة، كتنتمي لمرحلة الإلتصاق ب الواقع و المرجع، يعني كتركّز على الحياة اليومية و الواقع ديال الناس، و كتحتافي ب المحلي و ب الثقافة المغربية. و هاد المرحلة كانت معروفة ب الواقعية، اللي فيها الروائيين كيرسمو المجتمع و قضاياه. و من جهة أخرى، روايات غلاب كتنتمي حتى للموجة ديال الروايات اللي كانت كتعالج موضوع التحرير و مقاومة الإستعمار، اللي كانت منتشرة بزاف ف المغرب، حيث كانت كتحاول تكتب التاريخ الوطني و توثق للنضال ضد المستعمر، و كتهضر حتى على البدايات ديال دولة الإستقلال.

 خدمتو 
عبد الكريم غلاب كتب بزاف ديال الروايات اللي ولات من كلاسيكيات الأدب المغربي، و من أشهرها:

 "دفنا الماضي" (1966): من أشهر وأهم رواياته، كتحكي على التحولات اللي عرفها المجتمع المغربي بعد الاستقلال، والتصادم بين القديم والجديد.
 "المعلم علي" (1971): كتصور الحياة اليومية ديال الإنسان المغربي البسيط، والصعوبات اللي كيعاني منها.
 "سبعة أبواب" (1965): رواية كتغوص ف الواقع الاجتماعي والسياسي ديال المغرب.
 "الشيطان ليس في الجنة" (1999): عمل متأخر كيتناول فيه قضايا فكرية وإنسانية بعمق.
 "الأفق المنكسر" (1980): رواية كتطرح أسئلة على الحرية، والوطن، والمسؤولية.

 لجوايز اللي خدا 
عبد الكريم غلاب خدا بزاف ديال الجوائز والتكريمات. من بين أبرزها:

1987: جائزة المغرب الكبرى للآداب على مجموع أعمالو الروائية
جائزة الاستحقاق الكبرى من اتحاد كتاب المغرب  *وسام العرش من درجة قائد
تكريم من عند أكاديمية المملكة المغربية

 مصادر 

تصنيف:كتاتبيا مغاربا د لقرن 20
تصنيف:سياسي مغريبي
تصنيف:بيوغرافيا د رجال
تصنيف:زيادة 1919
تصنيف:وفيات 2017
تصنيف:ناس تزادو ف فاس
تصنيف:ناس توفاو ف الجديدة
تصنيف:ناس د فاس
تصنيف:زريعة شخصيات د لمغريب
تصنيف:كتاتبيا مغاربا د لقرن 21
أڭفال

أݣفال (السمية لعلمية Drimia) ݣنس ديال النبتات كاتدير النوّار لي كاتعيش ف إفريقيا، جنوب ؤروپا، و جنوب أسيا. هاد لݣنس محسوب على لفاميلة د Asparagaceae و لفاميلة التحتانية د لإشفيليات Scilloideae (لي كانت قبل معروفة ب سمية Hyacinthaceae)، على حساب السيستيم د لكلاصاج APG IV.

واحد من أكتر النواع لمعروفين ديالو هوّ أݣفال لبحري (السمية لعلمية Drimia maritima).

 تصاور 

 مصادر 


تصنيف:عشوب توصفو ف 1799
أطالانطا بيرڭامو

أطالانطا بيرݣامو ؤلا أطالانطا هي فرقة دلكورة (ب )، تأسسات نهار 17 أكتوبر 1907 فمدينة بيرݣامو بجيهة لومبارديا، شمال طاليان.
شاركات أطالانطا ف سيري أ 64 مرة (2025)، ؤ دّاو كاس طاليان (Coppa Italiana) (1963) مرة وحدة. ؤ دّاو ؤروپاليݣ مرة وحدة (2024).

 تأسيس 
ف عام 1907 جماعة ديال تلامد كيقراو ف الليسي پاولو سارپي ف بيرݣامو تافقو باش يكّونو فرقة ديال لكورة. ختارو يسمّيوها أطالانطا شخصية ميتولوجيا يونانية.

 مصادر 


تصنيف:فرقة د كورة طاليانية
بولونيا إف سي

بولونيا إف سي 1909 ؤلا بولونيا هي فرقة دلكورة (ب طاليانية :Bologna Football Club 1909)، تأسسات نهار 3 أكتوبر 1909 فمدينة بولونيا بجيهة إيميليا رومانا.

شاركات بولونيا ف سيري أ 78 مرة (2025)، ؤ ربحات سكوديتو (لبطولة) 7 خطرات (1924–25, 1928–29, 1935–36, 1936–37, 1938–39, 1940–41, 1963–64)، ؤ كاس طاليان (Coppa Italiana) 2 مرات (1970, 1974).
 تأسيس 
فعام 1909،واحد النمساوي اسمو إيميليو أرنسيتن، كان فمدينة بولونيا ؤ قرّر باش يدير فيها فرقا ديال لفوت، بحال كيمّا دار فبلادو(نمسا). السويسري لويس راوخ كان أول رئيس.


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
كالياري كالشيو

كالياري كالشيو ؤلا كالياري هي فرقة دلكورة (بطاليانية :Cagliari Calcio)، تأسسات نهار 30 ماي 1920 فمدينة كالياري بجيهة ساردينيا.

شاركات كالياري ف سيري أ 44 مرة (2025)، ؤ ربحات سكوديتو (لبطولة) خطرة وحدة (70-1969).
 مصادر 


تصنيف:فرقة د كورة طاليانية
فيورنتينا

فيورينتينا ؤلا الڤيولا (ب طاليانية :Associazione Calcio Fiorentina) هي فرقة د لكورة تأسسات نهار 29 غشت 1926 ف مدينة فلورانسا ف جيهة طوسكانا.

شاركات فيورينتينا ف سيري أ 87 مرة (2025)، ؤ ربحات سكوديتو (لبطولة) 2 خطرات (1955-56, 1968-69) ؤ دّاو كاس طاليان (Coppa Italiana) 6 مرات (1940، 1961، 1966، 1975، 1996، 2001). ؤ ربحات كاس سوپر الطاليان (Supercoppa Italiana) خطرة وحدة (1996) ؤ دّاو ؤروپاليڭ مرة وحدة (1960-1961).

 تاريخ 
لويدجي ريدولفي ڤاي دا ڤيرّاتزّانو، من أعيان مدينة فلورانسا، ؤ عضو ف لحزب لوطني الفاشي، هو اللي أسس الفرقة ف صيف 1926، دمج جوج فراقي "سي إس فيرينتزي" ؤ "ݕي دجي ليبيرطاس" باش ينافس فراقي الطاليان لكبار.

 مصادر 


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
طورينو اف سي

طورينو ؤلا "طورو" بختصار، هي فرقة دلكورة (بطاليانية :Torino Football Club)، تأسسات نهار 3 ديسمبر 1906 فمدينة طورينو بجيهة پييمونتي.

شاركات طورينو ف سيري أ 81 مرة (2025)، ؤ ربحات سكوديتو (لبطولة) 7 خطرات (1927–28, 1942–43, 1945–46, 1946–47, 1947–48, 1948–49, 1975–76)، ؤ دّاو كاس طاليان (Coppa Italiana) 5 مرات (1936, 1943, 1968, 1971, 1993). ؤ ؤروا لي فعام (1990-91).

 مصادر 


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
ؤدينيزي

ؤدينيزي كالشيو ؤلا ؤدينيزي بختصار، هي فرقة دلكورة (بطاليانية :Udinese Calcio)، تأسسات نهار 5 يوليوز 1896 فمدينة ؤديني بجيهة فريولي ڤينيتسيا دجوليا.

شاركات ؤدينيزي ف سيري أ 52 مرة (2025).


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
ڤينيتسيا اف سي

ڤينيتسيا اف سي ؤلا غير ڤينيتسيا، هي فرقة دلكورة (ب طاليانية :Venezia Football Club)، تأسسات نهار 1 يناير 1907 فمدينة ڤينيتسيا بجيهة ڤينيطو.

شاركات ڤينيتسيا ف سيري أ 14 مرة (2025)، ؤ دّاو كاس طاليان (Coppa Italiana) (1941) مرة وحدة.


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
هيلاس ڤيرونا

هيلاّس ڤيرونا هي فرقة دلكورة (ب طاليانية :Hellas Verona Football Club)، تأسسات نهار 30 سپتمبر 1903 فمدينة ڤيرونا بجيهة ڤينيطو.

شاركات هيلاس ڤيرونا ف سيري أ 34 مرة (2025)، ؤ ربحات سكوديتو (لبطولة) خطرة وحدة (85-1984)


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
ايمپولي اف سي

ايمپولي اف سي، اختصارا إيمپولي، هي فرقة دلكورة (ب طاليانية :Empoli Football Club)،

تأسسات نهار 30 مارس 1920 فمدينة إيمپولي بجيهة توسكانا.
شاركات إيمپولي ف سيري أ 17 مرة (2025).


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
ا سي مونزا

ا سي مونزا لمعروف ب مونزا هي فرقة دلكورة (ب طاليانية :Associazione Calcio Monza)، تأسسات نهار 1 سپتمبر 1912 فمدينة مونزا بجيهة لومبارديا.

شاركات مونزا ف سيري آ 3 مرة (2025)،


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
پارما كالشيو

پارما كالشيو 1913 ؤلا پارما هي فرقة دلكورة (ب طاليانية :Parma Calcio 1913)، تأسسات نهار 27 يوليوز 1913 فمدينة پارما بجيهة إيميليا رومانا.

شاركات پارما ف سيري آ 28 مرة (2025)، ؤ دّاو كاس طاليان (Coppa Italiana) 3 مرات (1992, 1999, 2002) . ؤ كاس سوپر الطاليان (Supercoppa Italiana)خطرة وحدة 1999 ؤ دّاو ؤروپاليڭ 2 مرات (1995-1999) . كاس لكؤوس لؤروپية عام 1992 ؤ ربحو السوپر كوپ ؤروپا ف1993.


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
اتحاد رياضي ليتشي

اتحاد رياضي ليتشي، معروفة بليتشي  هي فرقة دلكورة (ب طاليانية :Unione Sportiva Lecce)، تأسسات نهار 16 مارس 1908 فمدينة ليتشي بجيهة پوليا.

شاركات ليتشي ف سيري آ 19 مرة (2025).


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
جينوا سي إف سي

جينوا سي إف سي مشهورة كتر بجينوا هي فرقة د لكورة (ب )، تأسسات نهار 7 سپتمبر 1893 ف مدينة جينوا ف جيهة ليڭوريا ف الطاليان.

شاركات جينوا ف سيري أ 57 مرة (2025)، ؤ ربحات سكوديتو (لبطولة) 9 خطرات (1898، 1899، 1900، 1902، 1903، 1904، 1914–15، 1922–23، 1923–24) ؤ دّاو كاس طاليان (Coppa Italiana) مرة وحدة (1937).

 مصادر 


تصنيف:فرقة د كورة طاليانية
الجمعية الرياضية د ناپولي

الجمعية الرياضية د ناپولي ؤمشهورة كتر ب: ناپولي (ب ) هي فرقة د لكورة تأسسات نهار 1 غشت 1926 ف مدينة ناپولي ف جيهة كامپانيا.

شاركات ناپولي ف سيري أ 79 مرة (2025)، ؤ ربحات سكوديتو (لبطولة) 3 خطرات (1986-87، 1989-90، 2022-2023) ؤ كاس طاليان (Coppa Italiana) 6 مرات (1962، 1976، 1987، 2012، 2014، 2020)، كاس سوپر الطاليان (Supercoppa Italiana) 2 مرات (1990، 2014) ؤ ربحو ؤروپاليڭ خطرة وحدة (1999).

 مصادر 

تصنيف:جمعية رياضية ناپولي
تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
أوطاوا

أوطاوا ولاّ ؤطاوا (بلفرنساوية و لينݣليزية: Ottawa) هي لعاصيما د كانادا و رابع أكبر مدينا فيها. جات ف لجنوب لغربي د لبلاد، ف لولاية د أونطاريو، و تيدوز منها لواد د أوطاوا، اللي تيفارق ما بين أونطاريو و كيبيك. تيسكنو فيها تقريبا مليون ديال الناس.

 التاريخ ديالها 
تأسسات أوطاوا ف 1826، و كانت سميتها فاللّول بيتاون. تبدّلات ليها السمية ف 1855، و ف 1857، قررات لماليكا ڤيكطوريا (د بريطانيا) باش تردّها هي لعاصيما د لمستعمرة ديالها ف كانادا. بقات هي لعاصيما د لبلاد تا ملّي ما بقاتش تابعا لبريطانبا
.

 مصادر 


تصنيف:كانادا
تصنيف:عواصم ديال بلدان
ماناݣوا

ماناݣوا (بالصبليونية: Managua، ولاّ: Leal Villa de Santiago de Managua - ليال ڤييّا دي صانتياݣو دي ماناݣوا، السمية ديالها ملّي تبنات) هي لعاصيما د نيكاراݣوا و أكبر مدينة فيها. جات ف لغرب د لبلاد، و تاطّل على الضاية د شولوطلان. تيسكنو فيها شويا كتر من مليون د الناس.

لبلاصة اللي فيها ماناݣوا عندها تاريخ قديم و كانو ساكنين فيها لقبايل د السكان اللوالا د لمنطقة. تبنات لمدينا رسميا من الصبليون ف 1819، و ولاّت عاصيما د لجمهورية لمستاقلاّ د نيكاراݣوا ف 1852. جات ف بلاصة فيها الزلازل بزاف، و تردمات بزاف د لمرّات. لمرّات لمعروفين كتر هوما 1931 و 1972 (ماتو فيه 10.000 واحد).

 مصادر 


تصنيف:نيكاراݣوا
تصنيف:عواصم ديال بلدان
كرداس

لكرداس (بالأمازيغية: تيكورداسين) هو أكلة تقليدية مغربية كاينة حتى ف الدزاير، كاتكون على شكل صوصيط مصايب من لمصارن و لكرشة ديال لبهايم (خرفان، ماعز، بݣر و جمال عند الرحل). هاد لأكلة معروفة كيصاوبوها لمغاربة من بعد لعيد لكبير، و كياكلوها ف بزاف د لمناسبات و لحتفالات الدينية بحال عاشورا، غالبا ما كيتم الإضافة ديال لكرداس فلكسكسو ولا ماكلات أخرى. كتختلف طريقة الإعداد ديال لكرداس من منطقة لأخرى ف لمغريب.

 طريقة التوجاد 
من بعد ما كتسالي لعملية ديال الدبيحة، خاص لمصارن و لكرشة ديال البهيمة تّغسل مزيان من الداخل و الخارج و كتقطع ل طريفات صغار. من بعد، كيتحطو طريفات ديال لمصارن و لكرشة ف قصعية و كتبدا لعملية ديال التشرميل والتمليح بالملحة و العطرية (الملحة مهمة باش تقتل ݣاع الميكروبات). من بعد هاد المرحلة، الطريفات ديال لكرشة كتربط على طول ب المصران الرقيق و كيتم النشير ديالهم على لحبل تحت الضو ديال الشمس ل مدة 2 سيمانات ولا كثر.

 مصادر 

تصنيف:كوزينة د لمغريب
تصنيف:كوزينة د جزاير
ربيع (عشبة)

الربيع هوّا عشبات لّي كاياكلو لبهايم و لحيوانات ديال لخلا لّي بحالهوم (herbivores). الربيع كيشكل فاميلة بيولوجية السمية لعلمية ديالها هيّ Poaceae ولّا Gramineae و فيها 780 ڭنس و جوايه 12000 نوع.

 سميات 
تصغير
تصغير
ربيع لّي كايحشّو باش ياكلوه لبهايم ف لكوري داك ساعة، كايڭولو ليه "لحشيش".

ربيع لي كايحشّو و يخلّيوه ييباس ف لبلاد، ما كاينش بزاف ف لمغريب. ما عندوش سمية معروفة. يلا كان شعير، كايكولو ليه "فوراج". يلا كان فصّة، كايڭولو ليه "فصّة كارمة". ف ؤروپا، محتجين هاد ربيع كارم باش يوكّلو لبهايم ف شتوة.

 شكال 
كاين بزاف نتاع لعشبات لّي يتسمّاو "ربيع".

كاينين لّي كاينوضو ف لخلا ولا ف زّنايڭ. كاينين لّي كاينوضو ف لفلاحة:
 نجم (Elytrigia repens)
 سيبوس
 مدهون (Lolium spp)
 رجلة (Portulaca oleracea)
 شوال لخروف (نوارة) (Reseda alba)
 شوال لخروف صفرة (نوارة) (Reseda lutea)
 زوان (Phleum pratense)
 كلكازة (Sinapis arvensis)

كاين لّي كايزرعوهم :
 فصّة (Medicago sativa)
 برسيل (Trifolium alexandrinum)
 شعير (Hordeum vulgare)
 خرطام (Avena sativa)

 مصادر 


تصنيف:عشبة
لمدينة د پاناما

لمدينة د پاناما (بالصبليونية: Ciudad de Panamá، بلينݣليزية: Panama City) هي لعاصيمة د پاناما و أكبر مدينة فيها. جات ف لجنوب د لوسط د لبلاد، على لمحيط لمهدّن، و تادّوز منها لقناة د پاناما. هي معروفة باللي هي مركز د لفلوس ف لعالم (حيت ساهل فيها باش تدار شركات، و يقدرو ما يخلّصوش الضريبة)، و تيسكنو فيها شويا كتر من مليون ديال الناس.

تبنات لمدينة لقديمة د پاناما ف 1519 من الصبليون، و هي مقيّدة ف اللائحة ديال مواقع الترات لعالمي ديال ليونيسكو من 1997. فيها ميطرو فيه جوج خطوطا، و تلاتة د لمطارات، بتلاتة دولية، منهم أكبر واحد ف لبلاد، لمطار د توكومين.

 مصادر 


تصنيف:پاناما
تصنيف:عواصم ديال بلدان
بيلباو

بيلباو (ب لباسكية: Bilbo، ب الصبليونية: Bilbao) مدينة صبليونية و أكبر مدينة د إقليم بيسكاي و ديال بلاد لباسك التاريخية و الصبليونية، و أكبر مدينة ف شمال سپانيا. بيلباو هي عاشر أكبر مدينة ف سپانيا، تيسكنو فيها 347 ألف د الناس ف عام 2023.

 مصادر 


تصنيف:مدون د سپانيا
تصنيف:إديتاطون معا ويكيپيديا الباسكية
لمملكة د ناڤارا

لمملكة د ناڤارا (بلباسكية: Nafarroako Erresuma - بلأوكسيطان: Reiaume de Navarra - بلاتينية: Regnum Navarrae - بالصبليونية: Reino de Navarra - بلفرانساوية: Royaume de Navarre)، ولاّ لمملكة د پامپلونا كانت مملكة قديمة، جات ما بين الشمال الشرقي د صبانيا، و لجنوب لغربي د فرانسا، ف الجوايه بجوج د الجبال د لپيريني، و كاطّل على لمحيط لأطلسي.

على حساب الناس د لمنطقة، بدات هاد لمملكة ف 824 ملّي جا أول ماليك باسكي (إنييڭو أريسطا) و جمع لقبايل د لبلايص اللي تيهضرو لباسكية باش يكونو بلاد وحدا. هي من لبلايص اللولا ف صبانيا اللي ما بقاوش حاكمينهم لمسلمين (حكموها تقريبا غي شي 40 عام)، و كانت لعاصيما ديالها هي پامپلونا.

لجنوب د لمملكة د ناڤارا مشا ف 1516، ملي دخلوه لملوك د قشتالة و آراڭون لصبانيا، و الشمال خداتو فرانسا و دخلاتو للملكة ديالها ف 1620.
 مصادر 

تصنيف:بلدان ما بقاتش
تصنيف:بلاد لباسك
تصنيف:تاريخ د فرانسا
تصنيف:التاريخ د صبانيا
تصنيف:إديتاطون معا ويكيپيديا الباسكية
لباسكية

لباسكية (Euskara) هي لوغة د بلاد لباسك، و هي لوغة معزولة ماعندش أي علاقة ب لوغات آخرا. كاين 483 ألف واحد ف بلاد لباسك الصبليونية و لفرنساوية اللي تيهضرو لباسكية.

 مصادر 

 شوف تا 
 صبليونية
 بلاد لباسك

تصنيف:لوغات د ؤروپا
تصنيف:بلاد لباسك
تصنيف:إديتاطون معا ويكيپيديا الباسكية
ريال سوسييداد

ريال سوسييداد، و لاّ ريال سوسييداد دي فوطبول (ب الصبليونية: Real Sociedad de Fútbol - لمجتمع لملكي د لكورة)، سميتها لقصيرة: إيرّيالا ولاّ ريالا بلباسكية، هي فرقة د لكورة صبليونية، من لمدينة د سان سيباستيان، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا.

تأسسات لفرقا ف 7 شتنبر 1909، و التيران ديالها سميتو آنويطا. تبنا ف 1993، و تيهزّ تقريبا 40.000 واحد.

 لعّابا معروفين 
لعبو مع ريال سوسييداد جوج لعّابة ربحو كاس لعالم، و هوما شابي ألونسو (مع صبانيا) و أونطوان ڭريزمان (مع فرانسا). حتال هاد الساعة، لعبو فيها جوج لعابة مغاربا، هوما موحا اليعقوبي (2008-2009) و نايف أڭرد (2024).

 لجوائز 
ربحات ريال سوسييداد بزاف د لجوائر و لبطولات ف التاريخ ديالها، منها:
 الليݣا (2) - ف 1980-81 و 1981-82
 كاس لملك د صبانيا (3) - ف 1909 و 1987 و 2020
 كاس السوپر الصبليوني (1) - ف 1982
 الدرجة التانيا د الليݣا (3) - ف 1948-49 و 1966-67 و 2009-10

 مصادر 

تصنيف:فرقة د كورة سپنيولية
تصنيف:بلاد لباسك
تصنيف:إديتاطون معا ويكيپيديا الباسكية
أطليتيك بيلباو

أطليتيك كلوب د بيلباو، ( بلباسكية: Bilboko Athletic Kluba، ب الصبليونية: Athletic Club de Bilbao)، ولاّ أطليتيك بيلباو ولاّ أطليتيك، هي فرقة د لكورة صبليونية، من لمدينة د بيلباو، و تاتلعب ف لبطولة ديال الليݣا، اللي هي أعلى بطولة ديال لكورة ف صبانيا. أطليتيك هو وحدا من تلاتا د لفراقي اللي ماعمرهم ما طاحو من الليݣا (هي و لبارصا و الريال).

تأسسات لفرقا ف 18 يوليوز 1898، و التيران ديالها سميتو سان ماميس، اللي تيتسمّا تا لكاطيدرال. تبنا ف 2013، و تيهزّ تقريبا 53.000 واحد.
 اللعّابا ديالها 
أطليتيك بيلباو عندها واحد لقانون ديال أنها كاتلعّب غي اللعّابا اللي إما أصلهم باسكي (من صبانيا ولا فرانسا)، ولاّ كبرو ف بلاد لباسك. هاد لقانون كيطّبق غي على اللعّابا، ماشي على لمدربين.
 لجوائز 
ربحات أطليتيك بيلباو بزاف د لجوائر و لبطولات ف التاريخ ديالها، منها:
 الليݣا (8)
 كاس لملك د صبانيا (24)
 كاس السوپر الصبليوني (3)
 كاس إيڤا دوارطي (1)

 مصادر 

تصنيف:فرقة د كورة سپنيولية
تصنيف:بلاد لباسك
تصنيف:إديتاطون معا ويكيپيديا الباسكية
تيران لبريد

تيران لبريد هو تيران ديال كورة جا ف مدينة رّباط ف لمغريب، وهو تيران فين كيلعب فيه تيحاد توارڭة، و غادي يكون واحد من تيرانات لي غادي تّلعب فيهم كاس إفريقيا 2025.

 لأحدات 

 كاس إفريقيا 2025 
تاريخلوقت لمحليفرقة 1النتيجةفرقة 2الدور4 يناير 2026 --:--التانية د ڭروپ B - التانية د ڭروپ Fدور 16

 مصادر 

تصنيف:تيرانات د كورة ف لمغريب
تصنيف:الرباط
لإقصائيات د كاس لعالم 2026 (إفريقيا)، لݣروپ B

لڭروپ B ديال إقصائيات كاس لعالم 2026 ف إفريقيا، هوّ واحد من لڭروپات د إفريقيا لي كايأهّلو ل كاس لعالم 2026.

لڭروپ فيه لمنتخبات ديال سودان، لكونڭو دّيموقراطية، سينيڭال، طوڭو، موريطانيا و جنوب السودان.

الرابح ديال لڭروپ غادي يتأهل نيشان ل كاس لعالم، بينمّا التاني غادي يدوز ل الدور لحاسم باش يتأهل ل لإقصائيات بين لقارّات ديال كاس لعالم 2026.

 الترتيب 

 مصادر 

تصنيف:لإقصائيات د كاس لعالم 2026 (إفريقيا)
ثورة إيڤايلو

ثورة إيڤايلو كانت وحدة من أهم الثورات الشعبية اللي عرفاتها بلغاريا فـ القرن 13، و بدات فـ عام 1277."De Michaele et Andronico Paleologis by George Pachymeres" in GIBI, vol. X, Bulgarian Academy of Sciences, Sofia, p. 172 هاد الثورة تزعمها راجل بسيط من عامة الشعب سميتو إيڤايلو، و كان من الفلاحين. ف داك الوقت، كانت بلغاريا كتمر من ظروف صعيبة: المجاعة، الفساد، و هجمات التاتار من الشمال، و الملك كونستانتين تيخ ماكانش قادر يحمي البلاد ولا يوفّر الأمن للشعب.

بسباب هاد الأزمات، إيڤايلو قدر يجمع عدد كبير من الفلاحين و البسطاء، و دارو تمرد ضد الحكم الملكي. الغريب ف الأمر هو بلي هاد الراجل البسيط قدّر يربح بزاف ديال المعارك ضد جيش الملك و حتى ضد التاتار، و ولا معروف وسط الشعب. فـ عام 1278، ولى ڭاع ملك بلغاريا بعدما تزوج هجالة (أرملة) الملك السابق ماريا پالايلوجينا كانطاكوزيني، و دار حكومة شعبية ل فترة قصيرة.

لكن السلطة القديمة ماعجبهاش الحال، و بدات كتآمر عليه ب مساعدة الإمبراطورية البيزنطية، اللي كانت باغية تتحكم ف بلغاريا. و مع مرور الوقت، و بسباب الخيانة و الإنقسامات الداخلية، إيڤايلو ضعاف و فقد الدعم ديال بعض الناس، و هرب عند المنݣول يطلب المساعدة. كاينين روايات كتقول بلي تقتل تما، لكن مصيرو الحقيقي بقى مجهول. و وخا الثورة ما نجحاتش على المدى البعيد، بقات فـ الذاكرة ديال البلغار كمثال حي على الشجاعة ديال الشعب البسيط، و كـ رمز ديال مقاومة الفساد و الطغيان. إيڤايلو اليوم كيتعتابر بطل شعبي فـ تاريخ بلغاريا، و حكايتو ما زال كيتعلموها الناس على بلي ثورة نابعة من الشعب الحقيقي.

من غير المعارك اللي دارها إيڤايلو ضد الملك و التاتار، كانت عندو رؤية مختالفة على الحكم. كان باغي يحكم البلاد ب السمية ديال الشعب، و يدافع على الفقرا و الناس المظلومين، و هاد الشي خلاه ياخذ دعم كبير من عامة الناس. ف هاد الوقت، كانت فكرة بلي فلاح بسيط يولي ملك بحال شي حاجة مستحيلة، ولكن إيڤايلو قلب الموازين، و ولا رمز ديال التغيير.

الإمبراطورية البيزنطية ماكانتش فرحانة ب داكشي اللي وقع ف بلغاريا، حيث كانت باغية تحافظ على النفوذ ديالها ف المنطقة. و ب التالي، دعمات ملك آخر باش يحارب إيڤايلو و يطيحو. من بعد مواجهات طويلة و مؤامرات سياسية، قدرو خصوم إيڤايلو يرجعوه ل وضعية الهارب. توجه للمنݣول، اللي كانو واحد القوة عظمى ف داك الوقت، و طلب منهم الدعم باش يرجع للسلطة، لكن الوثائق التاريخية ما كاتعطيناش تفاصيل دقيقة على المصير النهائي ديالو. بعض المصادر كيقولو بلي تقتل، و بعضهم كيقولو بلي بقى منسي ف ديار المنݣول.

اليوم، المؤرخين كيشوفو بلي ثورة إيڤايلو كانت من أوائل المحاولات ديال الديمقراطية الشعبية فـ أوروپا الشرقية، و تحقيق العدالة الإجتماعية و حقوق الفقرا، وخا ماكاينش دليل بلي إيڤايلو هضر نيت على هاد لمفاهيم. القصة ديالو كاتعطي إلهام بلي التغيير يمكن يجي حتى من أبسط الناس، إيلا كانو شجعان و عندهم دعم شعبي.

 مصادر 

 مزاود 
 John V.A. Fine – The Late Medieval Balkans: A Critical Survey from the Late Twelfth Century to the Ottoman Conquest, University of Michigan Press, 1994.
 Dimitri Obolensky – The Byzantine Commonwealth: Eastern Europe, 500–1453, Praeger Publishers, 1971.
 Treadgold, Warren – A History of the Byzantine State and Society, Stanford University Press, 1997.

تصنيف:بلغاريا
سبيطار ماتر دي

سبيطار ماتير ديي () لمعروف ب بساطة ب سمية ماتر دي، هو سبيطار عمومي فـ مدينة مصيدة فـ مالطا، كاياخد حالات مستعجلة و كايقدّم خدمات عامة و تخصصية. تفتح فـ 2007 و عوّض سبيطار سانت لوك. هاد السبيطار تابع لـ جامعة مالطا و كيستعملوه حتى فـ التعليم و التدريب ديال الطلبة فـ ميدان الطب.

 التاريخ 
السبيطار تحلّ نهار 29 يونيو 2007، و ولا كيعوّض سبيطار سانت لوك ك سبيطار عمومي رئيسي. المجمع كيغطي مساحة ديال 250,000 ميترو مربع، و فيه 825 ناموسية و 25 قاعة عمليات.

البني دارتو شركة سكانسكا مالطا JV، و هي فرع ديال الشركة السويدية سكانسكا. المشروع كان مخطط باش يكلف جوايه 50 مليون ليرة مالطية (علاين 116 مليون يورو)، ولكن التكاليف طلعات بزاف وصلات لكثر من 250 مليون ليرة مالطية (علاين 582 مليون يورو).

شركة سكانسكا تكلّفت ب لبني ديال سبيطار عام جديد ف مالطا، و سبيطار ماتر دي اللي كيتعتبر "أحدث ما كاين" كلف كثر من 700 مليون يورو. ولكن من بعد، تكتشف بلي سكانسكا ستعملات سيمة بجودة عيانة، نفس النوع اللي كيستعملوه عادة ف لبني ديال الطروطوارات. و بسباب هاد الشي، السبيطار ما قدرش يبني إيطاجات إضافية ولا يصاوب هيلوپاد (موقف ديال لهيليكوپطيرات) فوق السطح.Balzan, Saviour (21 شتنبر 2015). Skanska snubs government over hospital damage claims. Malta Today. Retrieved 1 يوليوز 2016.Waiver exonerated Skanska and Maltese partners on Mater Dei.PM orders investigation into Mater Dei concrete.Read: Hospital inquiry report, Arup report on Emergency Department.ARUP report. Volume 2 .Inquiry report .

 التواصل مع جامعة مالطا 
السبيطار كاين حدا جامعة مالطا، و كيضمّ كليات العلوم الصحية، الطب و الجراحة، و جراحة السنان ف جناح خاص ب المدرسة الطبية. قبل جايحة كوڤيد-19، كان السبيطار كيحتاوي على مكتبة العلوم الصحية، اللي هي فرع ديال مكتبة جامعة مالطا.

 مركز الأورام السير أنتوني مامو 
مركز السير أنتوني ماما ل أمراض لكونصير ستقبل أول 50 مريض براني نهار 22 دجنبر 2014. بدا التنقيب على المركز ف 2010 و لبني ديالو بدا ف 2012. المركز مسمّي على السمية ديال أول رئيس د جمهورية مالطا، السير أنتوني مامو. تكلف علاين 52 مليون يورو، و كيحتاج علاين 8 ملايين يورو ف لعام لتشغيل ديالو.

المركز كيوفّر علاج إشعاعي متطور كثر ب تخدام جوج ماكينات جابوهم من مركز لييدز سپنسر، اللي تمّ تقديمهم ف 2013. هاد الماكينات كتسمح ب علاج إشعاعي أدق و بجرعات أقوى، اللي كتقلّل مدة و عدد الجلسات. الحكومة المالطية كتفكّر توسّع خدمات العلاج الإشعاعي باش تشمل زرع الخلايا الجذعية الذاتية. زيدون كيناقشو إنشاء وحدة للتجارب السريرية باش يستافدو المرضى المالطيين من أدوية جديدة مازالت ما دخلاتش للسوق.

عدد الناموسيات ف المركز زاد من 78 ف سبيطار بوفا لـ113، و عدد لكلينيكات د المرضى لبرانيين تزاد من 2 لـ12. نوع العلاج الكيماوي اللي كيتعطى مطور كتر. عدد ناموسيات الرعاية التلطيفية تزاد من 10 ف بوفا لـ16. لماكينة د رنين مغناطيسي جديدة غتعاون ف تقليل الليستات الإنتظار. المرضى و عائلاتهم كيتبعوهم قبل، ف لوقت و بعد العلاج، و كاين تكوين أكثر للعاملين. ف يوم الإفتتاح، توظّفو 47 محترف جديد ف المركز.Times of Malta. "Oncology Hospital welcomes first patients", Times of Malta, Malta, 22 دجنبر 2015. Retrieved on 17 غشت 2015.

 مزاود 



 مصادر 

تصنيف:مالطا
الحرب ديال القوقاز

حرب القوقاز (ب ) كانت صراع عسكري فـ القرن 19 بين الإمبراطورية الروسية وشعوب من شمال القوقاز اللي كانو كيقاومو ضد التوسع و السيطرة الروسية ف المنطقة. هاد الحرب كانت عبارة على سلسلة من المعارك اللي شنها الجيش الإمبراطوري الروسي و المستوطنين القوزاق ضد السكان الأصليين بحال: الأديغ، الأبازينين، الؤبيخ، الشيشان، و الداݣستانيين، فـ الوقت اللي كانت فيه روسيا القيصرية باغية توسع النفوذ ديالها.

روسيا سيطرت على طريق الجيش الجورجي اللي كيمر وسط القوقاز، و هاد الشي فرّق الحرب ل جوج د لأجزاء: الجزء الغربي اللي كان معروف بـ الحرب الروسية–الشركسية، و الجزء الشرقي اللي كان فيه غزو الشيشان و الداجستان. باقي الأراضي فـ القوقاز (بحال جورجيا الشرقية، جنوب داݣستان، أرمينيا و أذربيجان) تْضمو للإمبراطورية الروسية ف مراحل مختالفة ديال القرن 19، كنتيجة للحروب ما بين روسيا و بلاد فارس. أما جورجيا الغربية، فا خداتها روسيا من العثمانيين فـ نفس الفترة.

 مصادر 

تصنيف:لعنف بين لمسيحيين و لمسلمين
تصنيف:تطهير عرقي
تصنيف:مطايفات د لقرن 19
بندر سيري بيݣاوان

بندر سيري بيݣاوان (ب لجاوية: بندر سري بڬاوان، بلماليزية: Bandar Seri Begawan) هي لعاصيما د بروناي دار السلام و أكبر مدينا فيها. جات ف الشمال الشرقي د لبلاد، على لجزيرة د بورنيو، تقريبا شي 20 كم من لبحر د الشينوا. تيدوز منها لواد د بروناي.

بندر سيري بيݣاوان عندها تاريخ قديم، و كانت عاصيما ديال السلطنة د بروناي ف لقرن 16. بقات عاصيما تا ف وقت ستيعمار لبريطاني، و تا ملّي ستاقلات لبلادف 1984. قبل من 1970، كانت سميتها بروناي تاون (لمدينا د بروناي)، حيت كانت غي بوحدها اللي مدينا ف لبلاد.

بندر سيري بيݣاوان فيها أكبر قصر مسكون ف لعالم (إستان نور لإيمان، و هو لقصر اللي ساكن فيه السلطان د لبلاد و فيه تا لمقر د لحكومة)، و مقيّد ف لكتاب د ڭينيس دالروكورات.قصر وسيارات تتخطى قيمتها 5.6 مليارات دولار - جزء من ممتلكات هذا الرجل! - لعربية (2023)

 مصادر 

تصنيف:عواصم ديال بلدان
تصنيف:بروناي
تصنيف:عواصم آسيوية
عشق آباد

عشق آباد (ب  - ب ) هي لعاصيما د تركمانستان و أكبر مدينا فيها. جات ف لجنوب د وسط لبلاد، ف واحة ما بين الصحرا د قارا قوم و الجبال د كوبييط داڭ. عشق آباد جات قريبا ب 30 كيلوميطر من لحدود مع إيران، و تيسكنو فيها شويا كتر من مليون د الناس.

عشق آباد مدينا ما قديماش بزاف، و تأسسات ف 1881. تختارت ف 1924 باش تكون هي لعاصيما د لجمهورية السوڤياتية د تركمانستان، و لكن تردمات لأغلبية ديالها مورا زلزال ضربها ف 1948. تعاود تبنات لمدينا و كان الشعار ديالها هو تكون مدينا بيضا. فيها أكبر جميع ديال الرخام لبيض ف لعالم، و زناقي كبار و خاويين، و هو اللي كيخلي بزاف د الناس يقولو عليها باللي هي مدينا د لموتا، و تاتشبه لكوريا الشمالية.في عشق آباد: مدينة الموتى الخاوية والمُبهرَجة في آنٍ واحد - عربي بوست (2018)

 لأصل د السمية 
السمية د عشق آباد هي باللغة التركمانية، و تاتعني لمدينا د باضاض (لحبّ).

 مصادر 

تصنيف:عواصم ديال بلدان
تصنيف:تركمانستان
تصنيف:تأسيسات د لألفية 1 قبل لميلاد
تصنيف:عواصم آسيوية
ديلي

ديلي (بلبرتغالية و التيتوم: Díli) هي لعاصيما د تيمور الشرقية و أكبر مدينا فيها. جات ف الشمال د لجزيرة د تيمور، على وطيا ضايرين بيها الجبال. بناوها لبرتقيزيين ملي دخلو للمنطقة ف 1520، و ردّوها هي لعاصيما د لبلاد من 1769.ديلي - لجزيرة (2015) بقات عاصيما د تيمور تا ملّي ستاقلات ف 1999.

تيسكنو ف ديلي شويا قل من 300.000 واحد، و فيها مرسى دولي (أكبر واحد ف لبلاد)، و لمطار الدولي لوحيد د لبلاد.

 مصادر 

تصنيف:عواصم ديال بلدان
تصنيف:تيمور الشرقية
تصنيف:عواصم آسيوية
لقرن 21

لقرن 21 هوّ قرن د الزمان لي بدا ف 1 يناير 2001 و غادي يسالي ف 31 دجنبر 2100، على حساب التقويم لميلادي. و هوّ لقرن لي كاينين فيه دابا. هوّ لقرن اللول ف لألفية التالتة.

هاد لقرن تميّز ف بديتو ب الطلوع ديال لقتيصاد لعالمي و لإستهلاكية ديال لعالم التالت، ف لوقت لي الشركات د لپريڤي تزادو، و لمخاوف من لإرهاب خداو معالم جديدة مور هجمات 11 شتنبر 2001 ف ميريكان. التدخّول ديال الناطو ف أفغانيستان و التحالوف لي قادتو لميريكان ف لعراق ف لبدية د عوام 2000، زيادة على الطيحة ديال عدد د لأنظمة ف ربيع الشعوب ف لبدية د عوام 2010، أدّاو ل نتائج متباينة ف لعالم لعربي، منها حروب أهلية و عدم إستقرار سياسي. ف لبدية د عوام 2020، تزادو لحروب ف لعالم، بحال الجتياح الروسي د ؤكرانيا و حرب غزة. ف نفس لوقت لحرب على لادروڭ ستامرّات، ب تركيز على لمكسيك و أمريكا اللاتينية. لميريكان بقات كاتّعتابر لقوة لعظمى لوحيدة ف لعالم، ولايني الشينوا ولّات كاتّشاف قوة عظمى طالعة.

ف 2022، 45% د السكان د لعالم كانو عايشين ف دولة "فيها شي شكل ديال الديموقراطية"، ولايني غير 8% عاشو ف "ديموقراطية كاملة". لأمم لمتحدة كاتّوقّع بلي قبل 2050 التلتين ديال سكان لعالم غادي يكونو عايشين ف لمدون.

لقتيصاد لعالمي كبر من 42 تريليون دولار ف عام 2000 ل 101 تريليون دولار ف 2022، ولايني كاينين قتيصادات لي كبرو و وحدين خرين تكمّشو. لمفعول ديال التبدال د لمناخ و طلوع لمستوى د لبحر فاقم لأزمة لإيكولوجية، و 8 د لڭزاير غرقو مابين 2007 و 2014.

ف اللخر د عام 2019، تنتاشرات جايحة كوڤيد 19 ف لعالم كامل، و تسببات ف 7 مليون وفاة مسجّلة، و 18,2 تال 33,5 مليون وفاة على حساب التقديرات، و جمّكات بشكل كبير لقتيصاد لعالمي، و تسببات ف أكبر ركود قتيصادي من الركود لكبير ف عوام 1930. الجايحة بصمات عيمان 2020 و 2021، و بقات كاتّعتابر أزمة صحية عالمية تال ماي 2023.

بسباب الزيادة لكبيرة ديال عدد لپورطابلات ب أنتيرنيت، بحال السمارتفونات لي ولّاو متوفّرين ف لعالم كامل من لبدية د عوام 2010، كتر من التلتين ديال لبشري كان عندهم أكصي ل أنتيرنيت ف 2023. بعد نجاح لپروجي د الجينوم د بنادم، الصيكونصاج د الدنا ولّى متوفّر و رخيص. و وقعو تطوّورات كبار ف التعقيد ديال الدكا الصطيناعي، و أهم لمساهمات جاو من عند شركات، جامعات و لابوّات ميريكانية. لأبحات د لفضاء تسارعو ف عقد 2020، و لميريكان كانت مسيطرة ف الستيكشاف د لفضاء، ب طيكنولوجيات و مشاريع بحال طيليسكوپ دجيمس ويب، هيليكوپطير إينجينوويتي، لبوابة د لقامار، و برنامج أرطيميس.

 نويطات 

 مصادر 

 مزاود 



تصنيف:تاريخ ديال دابا
تصنيف:لقرون
تصنيف:لألفية 3
ليمونيات

الليمونيات، ولا الحامضيات (السمية لعلمية Citrus) هو ݣنس نباتي تابع لـ العائلة السذابية (السمية لعلمية Rutaceae)، اللي داخلة فـ رتبة الصابونيات (السمية لعلمية Sapindales)، من بين النباتات اللي كاتدير النوّار. من بين النواع لمعروفين ف هاد لݣنس كاين شجرة الليمون (اللتشين) و شجرة لحامض.

 الوصف 
نباتات هاذ الݣنس شجيرة كبيرة أولا أشجار يتراوح ارتفاعها بين خمسة ميترو ل خمسطاش ميترو. وهي خضرا ديما.
يمين|تصغير|250x250بك|بلايص اللي كيتنتج فيها
الأصل ديال الحامضيات كيرجع لـ شرق آسيا، و خاصة الساحل الجنوبي ديال الشينوا. كيتزرعو بكثرة فـ سواحل البحر البيض المتوسط، من سوريا و فلسطين ف الشرق حتى لـ المغرب و تونس و سپانيا ف الغرب.

و فـ المغرب، الحامضيات كتشكل واحد من المحاصيل الرئيسية اللي كيتصدّرو ل أوروپا و كندا.

 الإنتاج 
المناطق الرئيسية اللي كيتنتجو فيها الحامضيات كتركّز فـ بلدان البحر البيض المتوسط، و كاين حتى فـ جنوب الشينوا، جنوب لميريكان، جنوب إفريقيا، أستراليا، المكسيك، و شي بلايص من أمريكا الجنوبية.

 الإستخدامات 
الحامضيات كيتستعملو كـ فاكهة كتتاكل مباشرة من بعد ما كتتقشّر، و كيتستعملو حتى فـ منتوجات بحال الكونفيتير و العصائر.

الحامضيات معروفة بـ كونها غنية ب ڤيطامين ب. ولايني الليمون كيفقد ڤيطامين ج من بعد ما كتقطع.

الحامضيات فيهم فلافونويدات مضادة للأكسدة، و هادو كيتعاونو مع ڤيطامين ج باش ينقصو من إحتمال الإصابة ب الكونصير ولا الأزمات القلبية، و كيساهمو فـ تقوية العظام و السنان، و كيداويو الجروح.

 تصاور 

 مصادر 

 مزاود 
 مجموعة د لخضراوات المختالفة .
 تصنيف السميات د لخضرة

تصنيف:عشوب توصفو ف 1753
كاراتشي

كاراتشي (بلينݣليزية: Karachi - بلأوردو: كراچى - بالسندي: ڪراچي) هي أكبر مدينا ف پاكيستان و لعاصيما د لمحافضة د السند. هي لعاصيما لقتيصاديا و لمالية د لبلاد، و كانت تا عاصيما إدارية من 1947 ل 1959. جات كاراتشي ف لجنوب د لبلاد، ف الشمال لغربي د الديلطا د لواد د السند، و كاطّل على لبحر لعربي.

تيسكنو ف كاراتشي شويا كتر من 20 مليون د الناسكراتشي الباكستانية مهددة بالغرق جراء التغير المناخي - لجزيرة (2015)، و هو اللّي مخلّيها تكون طانش أكبر مدينا ف لعالم. فيها مطار دولي (مطار جناح، أكبر مطار ف پاكيستان)، و أكبر مرسا ف لبلاد.
 التاريخ ديالها 
لبلاصة اللي فيها كاراتشي سكنو فيها الناس من لعصور لقدام، و كانو فيها بزاف د الدواور مفرقين. ملّي حتلّوها لبريطانيين ف 1839، تطورات دغيا حيت خدّمو بزاف لمرسا ديالها و وسعوه، و ردّوها لعاصيما د السند. من مورا ما ستاقلات پاكيستان، كانو ساكنين فيها جوايه 400 ألف واحدالتراث المعماري للحقبة الاستعمارية في باكستان يندثر - رويترز (2018)، و لكن زادو دغيا، كتيرشي باللي بزاف د لمسلمين د لهند جاو ليها من مورا ما كانو لبلدان بجوج كيجريو على الناس على حساب الديانة.

كاراتشي كانت هي أول عاصيما د پاكيستان ملّي ستاقلات ف 1947، و لكن لحكومة بغات تبدّلها لمدينا خرا تكون ف لوسط د لبلاد كتر، و حيت كان لما فيها كيقلال و ضايرا بيها غي الصحرا.أبرز الدول التي غيرت عواصمها - بي بي سي (2019) داكشي علاش ولاّت راوالپندي هي لعاصيما ف 1959. تا هي من بعد ما بقاتش عاصيما ف 1967، حيت صافي ديك الساعة كانت تبنات لعاصيما الجديدة إسلام أباد.في مثل هذا اليوم: صدور قرار إنشاء مدينة «إسلام آباد» عاصمة باكستان - صوت باكستان (2022)

 ناس مشهورين منها 
بزاف د الناس مشهورين عندهم علاقة ب كاراتشي، و إما تولدو ولا عاشو ولا ماتو فيها. بحال:
 محمد علي جناح (تولد و مات فيها و كاين الضريح ديالو تمّا)وزير الخارجية الايراني يزور ضريح مؤسس باكستان - وكالة لجمهورية لإسلامية د لأنباء (2023)
 پيرڤيز مشرف (كبر فيها)
 بينازير بوتو (تولدات فيها)
 مصادر 

تصنيف:پاكيستان
تصنيف:عاصيمة قديمة على حساب لبلاد
كلوب د لأداب ضوكي ضوكي!

كلوب د لأداب ضوكي ضوكي! (ب ، غالبًا مختصرة بسمية DDLC) هي لعبة ڤيديو و رواية بصرية ديال عام 2017 طوراتها فرقة سالڤاطو د لورديناتورات الشخصية. القصة كتبع الطالب الي كينضم لنادي الأدب ف الليسي ب إصرار من صاحبتو سايوري، و من بعدها كيعطي الخيار للعّاب باش يعمّر مع أي وحدة من البنات رومانسيا بحال مونيكا، يوري، أولا ناتسوكي. الرئيسة ديال هاد الكلوب هي مونيكا لي كاتبان ف بزاف ديال اللقطات داخل اللعبة. اللعبة كاتضمّن نوع ماشي تقليدي ديال السيناريوهات مع بزاف ديال النهايات المحتملة. و الشخصيات كايطراو ليهم نهايات خايبة مع قرارات اللعّاب و كاتضمّن بزاف ديال المواضيع الحساسة و العميقة. وخا ضاهرياً كاتبان بحال يلا غير سيمولاتور ديال لمصاحبة، هاد اللعبة ف لواقع ميطا-تعاويدية metafictional، و فيها عناصر ديال لخلعة النفسية.

 المواضيع ديال اللعبة 

 الإنتحار
 التعلق الزايد
 المواعدة
 الأداب
 الرعب النفسي

اللعبة فابور ف ويندووز و الماك ؤ إس، و متوفرة على منصة Steam.

 مصادر 

تصنيف:لوعاب د تيليجو
تصنيف:رواية تصويرية
إسلام أباد

إسلام أباد (بلينݣليزية: Islamabad - بلأوردو: اسلام آباد) هي لعاصيما د پاكيستان و عاشر أكبر مدينا فيها. جات ف الشمال د لبلاد، و عندها منطقا فيديرالية ديالها بوحدها، و تيسكنو فيها شويا كتر من مليون د الناس.

إسلام أباد مدينا جديدا، تبنات من الزيرو ف 1960 من مورا ما لحكوما د ديك لوقت بغات تبني عاصيما جديدا من اللّول بلاصة كاراتشي اللي كانت ف لجنوب بزاف. كمل لبني ديالها ف 1967 و ولاّت هي لعاصيما من ديك لوقت.إسلام آباد القلب النابض ل "الأرض الطاهرة" - لجزيرة (2025)

إسلام أباد فيها مطار دولي، تيخدم ليها و لجارتها، لمدينا د راوالپندي.
 لأصل د السمية 
إسلام أباد تاتعني بلأوردو و لفارسية "لمدينا د لإسلام".
 مصادر 

تصنيف:پاكيستان
تصنيف:عواصم ديال بلدان
تصنيف:عواصم آسيوية
لمنتخب لوطني الجاپوني د لكورة

لمنتخب لوطني الجاپوني د لكورة (ب الجاپونية サッカー日本代表، صاكّا نيهون ضايهو) لمعروف ب لقب "الساموراي الزرقين" (ب الجاپونية サムライ・ブルー، سامورايْ بورو) هوّ لفرقة لي كاتمتل الجاپون ف لكورة د الرجال. كاتسيّرها الجامعة الجاپونية د كورة JPA، لي هيّ لمؤسسة لي كاتحكم لممارسة د كورة ف الجاپون.

قبل التمانينات د لقرن 20، لمنتخب د الجاپون كان مكوّن سيرتو من هواة، حيت هاد الرياضة ماكانتش شعبية بزاف محلياً بحال لبيزبول و السومو. من لبدية د التسعينات، بعدما تطورات النزعة لإحترافية، بدات الجاپون كاتبان كـ قوة ف لكورة د أسيا. لمنتخب د الجاپون تأهل ل جميع منافسات كاس لعالم من 1998 (منها مرة فاش نضماتها معا كوريا الجنوبية ف 2002)، و لمنتخب طلع للدور التاني 4 د لمرات ف 2002، 2010، 2018، و 2022. و ربح كاس أسيا 4 د لمرات ف 1992، 2000، 2004، و 2011، لي هوّ الروكور ف لمنتخبات د أسيا. زيادة على هادشي كان لوصيف ف كاس لكونفيديراليات د فيفا 2001 و كاس أسيا 2019. الجاپون هيّ وحدة من 3 د لمنتخبات ف لكونفيديرالية د كورة ف آسيا لي وصلو ل شي فينال ف وحدة من التورنوات د فيفا د الرجال لكبار، و الجوج لخرين هوما ؤسطراليا و السعودية.

التطور السريع ديال الجاپون كان مصدر إلهام و ميتال على كيفاش لبلدان يقدرو يطوّرو كورة عندهم. لمنافسين لقاريين ديالهم هوما كوريا الجنوبية، و مؤخرا تا ؤسطراليا؛ و طوّرو تنافسية تا معا إيران و السعودية.

لمنتخب د الجاپون كان أول واحد كيشارك ف كوپا أميريكا من برّا قارة أميريكا، حيت تعرضو باش يشاركو ف 1999، 2011، 2015، و 2019، وخا ماقبلو لمشاركة غير ف النوساخ د 1999 و 2019.Japan Invited To Copa America 2011 Along With Mexico  Goal.com 2 June 2009

ف يوليوز 2025، كان لمنتخب مكلاصي نمرة 15 ف لكلاصمة ف فيفا، يعني اللول ف لمنتخبات د أسيا.

 مصادر 

تصنيف:تأسيسات د 1917 ف الجاپون
كيميڭايو

كيميڭايو (ب الجاپونية 君が代) هوّ النشيد لوطني ديال الجاپون. لكلمات ديالو موخودين من قصيدة ديال شيعر واكا كتبها شاعر مامعروفش من وقيتة هييان (791 تال 1185)، شي لي كيخليه أقدم نشيط وطني ف لعالم. اللحن تختار ف 1880، The music of the Dutch anthem Wilhelmus was composed in 1568. باش يعوّض اللحن لي قبل منو لي كان دارو دجون ويليام فينطون ف 1869، و لي ماكانش محبوب. وخا كلمة "كيميڭايو" تقدر تتطرجم ب "لحكم ديال صاحب الجلالة لإمبراطور"، ماكايناش طرجامة رسمية ديال لعنوان ولّا لكلمات د النشيد لي تدارت ب لقانون.

مابين 1888 و 1945، كان كيميڭايو هوّ النشيد لوطني ديال لإمبراطورية د الجاپون. ملي لإمبراطورية قبلات إعلان پوتسضام و حتلوها لحولافا، لإمبراطور شووا بقى ف لحكم، و كيميڭايو بقى النشيد لوطني بحكم لواقع باش يحافظ على لملكية ف الجاپون. قانون الراية و النشيد لوطني د 1999 عتارف رسمياً بلي كيميڭايو هوّ النشيد لوطني و لإمبراطوري.

 مصادر 

تصنيف:رموز وطنية د الجاپون
تصنيف:أناشيد وطنية رسمية
جهة مكناس تافيلالت

جهة مكناس تافيلالت هيّ جهة من الجهات 16 لقدام د لمغريب تال 2015 فاش تعاود التقسيم لإداري. qui entre en vigueur à la même date que le décret prévu à l'article 77 de la loi organique  relative à l'élection des membres des conseils des collectivités territoriales

ف التقسيم الجديد هاد الجهة تفرّقات على تلاتة:

 الشمال: عمالة مكناس، إقليم لحاجب و إقليم إفران ولاو تابعين ل جهة فاس بولمان باش يشكّلو جهة فاس مكناس.
 الجنوب: تافيلالت، بما فيها إقليم الراشيدية و إقليم ميدلت، تراطاشاو ل جهة سوس ماسة درعة باش يولّيو جهة درعة تافيلالت.
 ف لغرب: إقليم خنيفرة تلحقات ب جهة تادلة أزيلال باش يكوّنو جهة بني ملال خنيفرة.

 الجغرافيا 
هاد الجهة كانت كاتواجد ف الشمال د لمغريب، ب تيساع د 79.210 كلم² (علاين كاتساوي التيساع د جمهورية التشيك)، و كانو ساكنين فيها 2.141.527 واحد على حساب إحصاء 2004.. لعاصيمة ديالها كانت هيّ مكناس.

 السكان 

 الجهة: 2.141.527
 لعمالات و لأقاليم:
 عمالة مكناس: 713.609 (مكناس: 469.169)
 إقليم لحاجب: 216.388 (لحاجب: 27.667)
 إقليم إفران: 143.380 (إفران: 13.074)
 إقليم خنيفرة 511.538 (خنيفرة: 72.672)
 إقليم الراشيدية: 556.616 (الراشيدية: 76.759)
 إقليم ميدلت: -Donnée non fournie, car la province de Midelt n'existait pas encore lors du recensement de 2004. (ميدلت: 44.781)« Bulletin officiel n° 5744, p. 1018 » [PDF], ministère de la Justice, 18 juin 2009 (consulté le 18 mai 2011).Mohamed Koursi, « Création de la nouvelle province de Midelt : pour les populations locales, c'est un rêve qui se réalise », www.casafree.com, 9 mars 2010 (consulté le 18 mai 2011).

 لحدود لإقليمية 

 ف الشمال: جهة لغرب الشراردة بني حسن
 ف الشمال لغربي: جهة الرباط سلا زمور زعير
 ف الشمال الشرقي: جهة فاس بولمان
 ف الجنوب: الدزاير
 ف الجنوب لغربي: جهة سوس ماسة درعة
 ف الشرق: لجيهة الشرقية
 ف لغرب: جهة الشاوية ورديغة و جهة تادلة أزيلال

 الطرونصپور 
الجهة كان فيها طرف ديال لوطوروت لي لي كاتدوز على الدارلبيضا، فاس و مكناس. السكة د التران لي كاتربط مراكش و وجدة كاتدوز على مكناس.

مدينة الراشيدية كان فيها لمطار لمدني لوحيد ديال الجهة. مكناس فيها مطار عسكاري.

 مصادر 


تصنيف:نحيلالات د 2015 ف لمغريب
تصنيف:تأسيسات د 1997 ف لمغريب
تصنيف:جهات قدام د لمغريب
تصنيف:دولات و أقاليم نحلو ف 2015
تيران لأمير مولاي عبد الله

تيران لأمير مولاي عبد الله هو تيران د كورة كاين ف مدينة الرباط، ب 68700 مقعد. التيران تحل رسمياً ف 5 شتنبر 2025، و هوّ التيران الرسمي ديال لمنتخب لوطني لمغريبي د كورة. هوّ طرف من موركاب رياضي كبر، لي كيشمل ممر د لاطليتيزم و تيران خور، قاعة مولاي عبد الله، و پيسين ؤلمپية. كيتّعتابر من أكبر التيرانات ف لمغريب.

جا التيران على بعد 7 كلم من الصونطر ڤيل. فيه قاعات ديال لإستقبال د الشخصيات لكبيرة ب تجهيزات طيكنولوجية مطوّرة. هاد التيران معوّل باش يستاضف كاس إفريقيا 2025 و كاس لعالم 2030. التيران لؤلمپي لمرافق غادي يستاضف ملتقى محمد السادس الدولي د لاطليتيزم السنوي.

 تاريخ 
تيران لأمير مولاي عبد الله تبنى ف نفس لموضع ديال موركاب مولاي عبد الله لي كان تهدّم غشت 2023 باش يخلي لبلاصة للتيران الجديد. و حافظ على السمية ديال التيران لقديم، لي مسمي على لأمير مولاي عبد الله لعلوي. لبلان كان باش يكون واجد ل كاس إفريقيا 2025 و كاس لعالم 2030 ب 68700 مقعد، و تبنى ف قل من عاماين (ف لأصل كان معوّل باش يكمل ف 8 شهور) شي لي خلا الصحافة تقتارح باش يدخل موسوعة ڭينيس د الروكورات حيت كان أسرع تيران ف مدة لبني ف لعالم. الديزاين ديال لفرصادة د التيران تدار باش يشبه ل جرايد النخل، و فيه مرافق بحال أرينا متعددة الرياضات، پيسين ؤلمپية، تيرانات كورة د لونطريما، و پاركينڭ.

 لملكية 
التيران ف ملك قطاع الرياضة، عمالة الرباط، و الجامعة لملكية لمغريبية د لكورة.

 التيران لؤلمپي لمرافق 
تصغير|التيران لؤلمپي لمرافق د لأمير مولاي عبد الله، طرف من لموركاب الرياضي
حدا التيران الرئيسي، كاين تيران ؤلمپي مرافق ديال لاطليتيزم، لي كيهز 21000 متفريج، و غادي يحتاضن لملتقى الدولي السنوي د لاطليتيزم د محمد السادس، لي هو طرف من الدوري لماسي.

 ماتشات دوليين د كورة 
التيران تحلّ لمرة اللولة للجمهور ف 5 شتنبر 2025، و تّلعب فيه ماتش ديال لإقصائيات د كاس لعالم بين لمغريب و النيجر لي سالى ب 5 ل 0 ل صالح لمغريب، شي لي ضمن التأهل للمنتخب ل كاس لعالم 2026.

 كاس إفريقيا 2025 
لماتشات لي غادي يتلعبو ف التيران د مولاي عبد الله ف كاس إفريقيا 2025:
التاريخالتوقيت لمحليلفرقة اللولةالنتيجةلفرقة التانيةالجولة21 دجنبر 202520:00 -ڭروپ A26 دجنبر 202513:00 -ڭروپ A29 دجنبر 202518:30 -ڭروپ A4 يناير 202618:00الرابحة د ڭروپ A -التالتة د ڭروپ C/D/Eدور السطاش9 يناير 202620:30الرابحة د ماتش R4 -الرابحة د ماتش R3كار د فينال14 يناير 202620:30الرابحة د ماتش QF2 -الرابحة د ماتش QF3دومي فينال18 يناير 202620:00الرابحة د ماتش SF1 -الرابحة د ماتش SF2فينال

 مصادر 

تصنيف:بوطولات عالمية د لكورة منضمة ف لمغريب
تصنيف:تيرانات د كورة ف لمغريب
تصنيف:تأسيسات د 2025 ف لمغريب
تصنيف:رياضة ف الرباط
تصنيف:تيرانات متعددة التخدام ف لمغريب
تصنيف:الجيش الملكي
تصنيف:لمنتخب لوطني لمغريبي د لكورة
فالزلاز سام

لفالزلاز السام (السمية لعلمية Conium maculatum) نوع د النباتات لي كاتدير النوّار سامة بزاف، و كاتنتامي ل نفس لفاميلة لبيولوجية بحال خيزو.

هاد النبتة عشوبية، حيت ماعندهاش طرف خشبي و عندها دورة د لحياة د عاماين. ف ضروف مزيانة، كاتقدر توصل ل 2,4 ميترو د الطول، ب جدور كيوصلو ل غرق كبير. النبتة عندها ريحة متميزة لي كاتعتابر عادة خايبة و كاتنتاشر معا الريح. عوادها خاويين من الداخل و فيهم طاشات ب لون حمر مغلوق لي كينشفو و كيوليو قهويين ملي كاتكمل الدورة د لحياة ديالها.

فالزلاز أصلي ف شمال إفريقيا و ؤروپا، و كيقدر يولّف بيئات مختالفين، و دابا راه موجود ف بلايص بعاد على لموطن لأصلي ديالو، بحال ؤسطراليا، غرب أسيا، و أمريكا الشمالية و الجنوبية، بعدما تّزرع تماك. عندو قدرة باش ينتاشر بوحدو، و يولّي نبتة مجتاحة.

جميع لأجزاء ديالو سامين، سيرتو الزريعة و الجدور، و ب لخصوص يلا تكال. فالزلاز معروف بلي هوّ السم لي كلاه لفيلسوف سقراط مور لمحاكمة ديالو ف ليونان لقديمة.

 السمية 
على حساب محمد شفيق، "فالزلاز" هيّ السمية ديال نواع د النباتات لي كيتسماو ب لعربية  ولّا ، ولّا ب لفرانساوية . هاد السمية أصلها من لأمازيغية. التخدام ديال هاد السمية كايشمل لفالزلاز السام (كونيوم ماكولاتوم)، و شي نواع د ڭنس لبنج.

 ف الثقافة 

 ليونان لقديمة 
ف ليونان لقديمة كان لفالزلاز السام كيتخدم ف لإعدام ديال لمحابسيا. ثيماطينيس، سقراط، پوليماركوس و فوكيون كاملين تقتلو ب هاد النبتة. سقراط، أشهر ضحية د هاد التسمم ب فالزلاز، تعطالو مشروب مصاوب منو. ف لأساطير د ليونان، النباتات السامة بحال فالزلاز كانت عندهم قداسة عند الربة هيكاطي (ربة د السحور و الدوايات)، و بناتها كيركي و ميدييا.

 مصادر 

 شوف تا 
 بنج (ڭنس)
 بنج مصري
 بنج كحل

تصنيف:عشوب توصفو ف 1753
تصنيف:عشبات د ؤروپا
تصنيف:عشبات د شمال إفريقيا
24 (عام)

24 هوّا عام ف تّقويم لڭريڭوري بدا نهار السبت ؤ سالا نهار لحد. هوّا لعام نمرة 24 ف لإيرا لعامة ؤ لفترة د بعد لميلاد، نمرة 24 ف لقرن 1، ؤ نمرة 5 ف لعقد ديال عوام 20.

24 كيوافق 974 ف تّقويم لأمازيغي ؤ 10024 ف تّقويم لهولوسيني.

 مصادر 


تصنيف:عوام د تقويم لميلادي
الروكورات لعالمية د ڭينيس

الروكورات لعالمية د ڭينيس (ب النڭليزية Guiness World Records، ب لعربية موسوعة غينيس للأرقام القياسية) لي كان معروف مابين التأسيس ديالو ف 1955 و 1999 ب كتاب ڭينيس د الروكورات (ب النڭليزية The Guiness Book of Records) و ف النسخات لميريكانية ب كتاب ڭينيس د الروكورات لعالمية (ب النڭليزية The Guiness Book of World Records)، هوّ موسوعة ولّا كتاب مرجعي بريطاني كيتّنشر كل عام، و كايليستي الروكورات لعالمية ديال لإنجازات د بنادم و لحالات لقصوية ف الطبيعة. لفكرة لأصلية جات من عند سير هيو بيڤر، و لخوت التوام نوريس و روص ماكويرتر أسسو لموسوعة ف لندن ف غشت 1955.

النسخة اللولة كانت ف الليستة د أحسن لمبيعات ف لمملكة لمتحدة ف كريسماس د 1955. ف لعالم لي موراه، بدا لكتاب كايتباع ف لعالم كامل. النسخة ديال 2026 غادي تكون هيّ النمرة 71، و لموسوعة كاتباع ف 100 بلاد ب 40 لوغة، و لبازضّوني ديالها فيها 53000 عنصر (150 مليون نسخة تباعو ل حد الساعة).

لفرانشايز لعالمية تجاوزات دابا لمطبوعات باش توصل للسيريات د التلفازة و لمتاحف. الشعبية ديالها خلاتها تولي أهم مرجعية عالمية ف لكاطالوڭاج ديال الروكورات ف لعالم. لمونضّامة كاتوضّف حكّام باش يراجعو الصحة و لموتوقية ديال الروكورات لي تدارو ولّا تحطمو.

من مور عدد ديال لمالكين، راها دابا مملوكة من عند ڭروپ دجيم پاتيسون Jim Pattison Group من 2008، ب سييج ف ساحة كاي الجنوبية ف كاناري وارف، لندن (2017). من 2008، الروكورات لعالمية د ڭينيس وجّهات لموضيل د لبيزنيس ديالها من لبيع د لكتوبا، للمصاوبة ديال روكورات عالمية ديال أفراد و مونضّامات و لإشهار ديالها، شي لي جبد بزاف د لإنتقاد.

 مصادر 

تصنيف:سيريات د كتوبا بداو ف 1955
معاهد الموسيقى ف لمغرب

كاين شي 12 مؤسسة كبيرا كتعلم لموسيقى ف لمغرب، كيساندهم وزارة التقافة. بعض هاد لمؤسسات لكبيرة كيستعملو سميّات ب لفرانساوية ف لمراسلات الدولية.International who's who in music and musicians' directory: Page 845 David M. Cummings - 2000 "Casablanca, Conservatory de Musique. Marrakesh. Ecole Nationale de Musique. 22 Rue Marrakchia. Kaa Ouarda. Meknes. Conservatoire National de Musique, de Danse, et d'Art Dramatique, Rabat. Conservatoire de Tangier. Tanger.

 لمعهد لوطني د لموسيقى و الرقص و لفن الدرامي ف الرباط (Conservatoire National de Musique, de Danse, et d'Art Dramatique, Rabat) هو أقدم معهد موسيقي ف لمغرب، تأسس فـ1944، وكاين فيه دابا تقريباً 2000 طالب.
 لمعهد لموسيقي دار مولاي رشيد ف رباط (The Domestic Music Institute in Rabat)، تأسس فـ1928 فـدار مولاي رشيد سيدي فاتح، فيه 100 طالب.
 لمعهد لموسيقي ف سلا (Conservatory of Salé)، تأسس فـ1995، فيه تقريباً 1000 طالب.
 لمعهد لموسيقي ف لقنيطرة (Conservatory of Kenitra)، تأسس فـ1968، فيه 300 طالب.
 لمعهد لموسيقي ف فاس (Music Institute, Fez)، تأسس فـ1940، فيه 400 طالب.
 لمعهد لموسيقي دار عديل ف فاس (Conservatory House Adeel, Fez)، تأسس فـ2001، فيه 100 طالب.
 لمعهد لموسيقي ف الدار البيضا (Conservatory of Casablanca)، تأسس فـ1973، فيه 200 طالب.
 لمعهد لموسيقي ف تطوان (Conservatory of Tetouan)، تأسس فـ1945، فيه 500 طالب.
 لمعهد لموسيقي ف طنجة (Conservatory of Tangier)، تأسس فـ1962، ف الزنقة 10 غاندي، فيه 450 طالب، معروف بتخصصو فالموسيقى الأندلسية وكيضم أوركسترا طنجة. من بين الخرّيجين ديالو: الفنان محمد العربي سرغيني.
 لمعهد لموسيقي ف لعرايش (Conservatory of Larache)، تأسس فـ1972، فيه 300 طالب.
 لمعهد لموسيقي ف شفشاون (Conservatory of Chefchaouen)، تأسس فـ1976، فيه 200 طالب.
 لمعهد لموسيقي ف لقصر لكبير (Conservatory of the Grand Palace)، تأسس فـ1972، فيه 300 طالب.
 لمعهد لموسيقي ف مراكش (Conservatory of Marrakech)، تأسس فـ1948، فيه 500 طالب.
 لمعهد لموسيقي ف مكناس (Conservatory of Meknes)، تأسس فـ1966، فيه 350 طالب.
 لمعهد لموسيقي ف أݣادير (Conservatory of Agadir)، تأسس فـ1972، فيه حوالي 650 طالب.
 لمعهد لموسيقي ف تازة (Conservatory of Taza)، تأسس فـ1972، فيه 250 طالب.
 لمعهد لموسيقي ف وجدة (Conservatory of Oujda)، تأسس فـ1992، فيه 100 طالب.
 لمعهد لموسيقي ف أسفي (Conservatory of Safi)، تأسس فـ1968، فكشلة 4 زنقة الشوقي، فيه 200 طالب.
 لمعهد لموسيقي ف جرادة (Conservatory of Jerada)، تأسس فـ2002، فيه 80 طالب.
 لمعهد لموسيقي ف تمارة (Conservatory of Temara)، فيه 500 طالب.
 لمعهد لموسيقي ف سيدي قاسم (Conservatory of Sidi Qasim)، تأسس فـ2004، فيه 150 طالب.
 لمعهد لموسيقي ف صويرة (Conservatory of Essaouira)، فيه 100 طالب.
 لمعهد لموسيقي ف بني ملال (Conservatory Beni Mellal)، تأسس فـ1989، فيه 250 طالب.
 لمعهد لموسيقي ف تيزنيت (Conservatory of Tiznit)، تابع ل أݣادير، فيه 100 طالب.
 لمعهد لموسيقي ف لخميسات (Conservatory of Khemisset)، تأسس فـ1985، فيه 350 طالب.
 لمعهد لموسيقي ف دمنات (Conservatory of Demnat)، تأسس فـ1999، فيه 70 طالب.

 لمعهد لموسيقي ف بجعد (Conservatory of Abi J’Aad)، تأسس فـ2010.

 مصادر 

تصنيف:تعليم ف لمغريب
تصنيف:موسيقا مغريبية
تصنيف:موسيقى مغربية